"Baeteledipele ba ikanne go akofisa go dira ga Mophato o o nnang o Eme sejaro wa Aforika (ASF).Kabinete e akgotse maiteko a AU a a lebisang kwa kopanong e kgolwane ya kgaolo le kgwebisano ka go tlhomiwa ga dipuisano tsa go tlhamiwa ga karolo ya kgwebisano e e gololesegileng mo kontinenteng e leng se se tla dirang gore go nne le kgolagano e e maatla magareng ga diikonomi tsa Aforika.2 Gape Kabinete e amogetse kopano ya Ditona tsa AU tse di Ikarabelang mo go tsa Bong le Merero ya Basadi e e neng e tshwerwe ka la bo 12 Seetebosigo 2015, go latela Phanele ya Maemo a a kwa Godimo (HLP) ya Bobedi ya AU ya merero ya Tekatekano ya Bong le Maatlafatso ya Basadi e e neng e tshwerwe go tloga ka la bo 10 – la bo 12 Seetebosigo fa thokonyana ga Kopano ya Tlwaelo ya bo 25 ya Kokoano ya AU, ka fa tlase ga Moono wa: ""Dira gore go Diragale ka go Akaretsa Basadi ba ba mo Lephateng la Kgwebo ya Temothuo mo Mererong ya Ditšhelete"".Dipoelo tsa dikopano di le pedi e nnile Kitsiso le Boikuelo jwa gore go tsewe Dikgato malebana le Go Akarediwa mo Mererong ya Ditšhelete mo Kgwebong ya Temothuo."